Siksto koplyčios kaminas

Siksto koplyčios kaminas () – laikinas dūmtraukis, įrengiamas ant Siksto koplyčios stogo Vatikane prieš prasidedant konklavai ir nuimamas, jai pasibaigus.Kielce Gussie, Sistine Chapel chimney installed ahead of conclave, Vatican News, 2025-05-02. Nuoroda tikrinta 2025-05-10. Skirtas slapta vykstančių popiežiaus rinkimų balsavimo rezultatams pranešti. Dėl to konklavų metu kaminas būna pasaulio žiniasklaidos ir Šv. Petro aikštėje susirinkusių žmonių dėmesio centre.

Kaminas sujungtas su dviem specialiomis ketaus krosnimis, stovinčiomis Siksto koplyčioje, kur vyksta konklava. Jos, kaip ir kaminas, įrengiamos tik konklavų metu. Pagal konklavos tvarką, vienoje iš krosnių (naudojama nuo 1939 m.) po kiekvieno kardinolų balsavimo sudeginami biuleteniai, kitoje (naudojama nuo 2005 m.) – pridedami chemikalai, leidžiantys baltus ar juodus dūmus. Jei popiežius neišrenkamas, iš kamino kyla juodi dūmai (fumata nera), jei išrenkamas – balti (fumata bianca).Eleni N. Gage, The 552-Year-Old Sistine Chapel Has the WILDEST Design Details You've Ever Seen, House Beautiful, 2025-05-06. Nuoroda tikrinta 2025-05-10. Traukai sustiprinti dūmtakis pašildomas elektra; nenumatytiems atvejams traukos sistemoje įrengtas elektrinis ventiliatorius.Extra omnes!, Domradio, 2013-03-12. Nuoroda tikrinta 2025-05-10.

 Istorija 
Balsavimo biuletenių deginimo tradicija susiformavo XV a. pradžioje ar kiek anksčiau, tačiau kaminas ant Siksto koplyčios stogo per popiežiaus rinkimus įrengiamas tik nuo XVIII a. Tikslių žinių, kada pradėti skirti juodi ir balti dūmai, nėra. Žinoma, kad juodų dūmų signalas naudotas jau XIX a., o baltų – nuo XX a. pradžios.Rachel Raposas, The History Behind the Papal Smoke, Explained, People, 2025-05-07. Nuoroda tikrinta 2025-05-10. Iki XXI a. juodiems dūmams gauti prie deginamų biuletenių pridėdavo šlapių šiaudų, suodžių ar deguto, baltiems – sausų šiaudų. Kadangi neretai būdavo sunku suprasti, kokios spalvos dūmai kyla, XXI a. pradėti naudoti chemikalai. Be to, nuo 2005 m. žinia apie išrinktą popiežių patvirtinama Šv. Petro bazilikos varpų skambesiu.Julieta Villar, Zoe Romanowsky, The history behind ‘habemus papam’ and the white smoke that announces a new pope, Catholic News Agency, 2025-05-06. Nuoroda tikrinta 2025-05-10.

  per dieną numatyti 4 balsavimai; jei popiežius neišrenkamas, po pirmojo ir trečiojo balsavimo biuleteniai nedeginami, tik sudedami į krosnį

 Šaltiniai 

Kategorija:Vatikano geografija